144 MOLNÁR 



vízbÖségben egymástól oly nagyon eltérő forrásokat illetőleg, azon 

 határozott kívánattal, hogy az eredményt a Társulatnak elő- 

 térj eszszem. 



A Lukácsfurdö a császárfürdőtől közvetlen délre fekszik. Az 

 egész hozzá való tért az országút két felé választja: a felső és 

 alsó részre. 



A LUKÁCSFURDÖ FELSŐ RÉSZE. 



A felső rész az országúttól nyugotra esik , s 40 öl széles és 

 50 öl hosszú ; a józsef hegyi lejtőségből jó darab még hozzá tar- 

 tozik. A lejtőség alján egy vízmedencze létezik: a tó (Fischteich). 

 1858-ban márczius 11-én a tó zsilipje megnyittatott, és márczius 

 16-dikán az előleges munkálathoz fogtam, melyet a forrásnál vé- 

 gezni kellett, melynél Szabó tanár úr jelen volt és engem ta- 

 nácscsal segíteni szíveskedett. 



A dunaparton 17' 5" 2'" fölött egy bérczhasadék létezik, mely 

 a hozzáférhető helyen 15 hüvelyknyi széles, és tetemes vízmennyi- 

 ségnek szolgál kifolyási helyéül. E hasadék itt egy kőboltozattal 

 van fedve E boltozat déli szegletében a mélység 2 öl , 5 láb és 

 8 hüvelyknyi. Hosszú rúddal déli irányban kutatva, határ nem talál- 

 tatott. A nagy víznek tisztasága dél és nyugat felé szélesedést 

 engede észrevenni. Az éjszaki szegletben a mélység 4" 3' 4". Hő- 

 foka a fenekén 29" Celsius, a felsőbb rétegben 27,3" Celsius. 



Kisebbített víznyomásnál, tehát leeresztett tónál csak itt-ott 

 látni egy kis gáz buborékot. E boltozatnak déli szegletében, a men- 

 nyire lehetett, mélyről merítettem vizet a vegybontáshoz , s az 

 eredményt az ív-forrás név alatt terjesztem elő. 



Az említett boltozat nyugoton a forrásból itt függőlegesen ki- 

 álló nummulitmész-sziklán nyugszik. Keleten létezik a forrás le- 

 folyása , és pedig oly nagy bőséggel , hogy minden perczben 

 12,364 köbláb vizet szolgáltat, ez tesz 24 óra alatt 534149 akót 

 vagy több mint egy millió köbláb vizet. 



A boltozat éjszaki szegletében van a hasadék folytatása, mely 

 a keleti részen 1819-ben mesterségesen befödetett. E fódözetre kö- 

 vetkezik egy napra-néző nyílás, a hol egyszersmind egy bányamenet 

 (alagút) kezdődik, mely a feszített tónál egészen víz alatt van* 



Ezen alagútba belépvén, úgy találtam, hogy gyengén gör- 

 bülve 16 öl hosszú és nagyon megszaggatva felfelé végződik, 



